Diari Oficial de la Generalitat Valenciana


Sumari del DOGV 1121, del 07-08-1989 (1989/814819)

DECRET 4/1989, de 28 de juliol, del President de la Generalitat Valenciana, pel qual es regulen les subvencions a empreses periodístiques editores de publicacions escrites totalment o parcialment en valencià.
----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/07/28/4/dof/vci/html**

### Dades del document

Número de DOGV
:   1121

Data del DOGV
:   07-08-1989

Secció del DOGV
:   DISPOSICIONS GENERALS

Número del document
:   1989/814819


Data del document
:   28-07-1989

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 4/1989, de 28 de juliol, del President de la Generalitat Valenciana, pel qual es regulen les subvencions a empreses periodístiques editores de publicacions escrites totalment o parcialment en valencià.  
L?article 25.3 de la Llei de la Generalitat Valenciana  
4/1.983, de 23 de novembre, d'Us i Ensenyament del Valencià disposa que "el Consell de la Generalitat Valenciana fomentarà quantes manifestacions culturals i artístiques es realitzen en les dues llengües, tot rebent consideració especial desenvolupades en valencià». En atenció d'aquests motius,  
DECRETE:  
CAPITOL I  
Normes comunes a totes les subvencions  
Article 1r Subjectes a qui van dirigides  
Podran acollir-se a les subvencions genèriques objecte d'aquesta regulació les empreses periodístiques domiciliades a la Comunitat Valenciana, per les publicacions periòdiques que editen amb les característiques exigides a les normes específiques que estableix el capítol II d'aquest Decret.  
Article 2n. Subjectes exclosos  
Quedaran exclosos de les ajudes objecte d'aquesta regulació els butlletins de les institucions, les publicacions dels partits polítics, associacions religioses, Entitats Públiques, i les de distribució gratuïta.  
Article 3r. Requisits de les sol·licituds  
Les sol·licituds es formalitzaran mitjançant instància adreçada al Director General de Mitjans de Comunicació Social. Caldrà adjuntar a la instància els documents següents: a) Si el titular de l?empresa és una persona jurídica, còpia autoritzada dels Estatuts Socials; si és una societat, Escriptura de Constitució o de modificació inscrita al Registre Mercantil. Si el titular de l?empresa és una persona física, fotocòpia del DNI.  
b) Si el signant de la sol·licitud actua en nom d'altri, hi haurà d'adjuntar el document que n'acredite l'apoderament.  
c) Rebut de la Llicència Fiscal.  
d) Justificants d'haver presentat les declaracions i, si convé, d'haver efectuat l?ingrés de l'Impost sobre la Renda de les Persones Físiques, de l'Impost de Societats, dels pagaments a compte o fraccionats o de les retencions a compte d'ambdós i de l'Impost sobre el Valor Afegit.  
e) Justificant d'estar al corrent dels pagaments a la Seguretat Social, si s'escau.  
f) Certificat de l?OJD o factures d'impremta.  
Article 4t. Presentació d?instàncies  
Les instàncies es presentaran al Registre General de la Presidència de la Generalitat Valenciana de l'1 de gener al 15 de febrer de cada any.  
Article 5é. Resolució  
El Director General de Mitjans, examinades les sol·licituds, dictarà resolució sobre la procedència de concessió d'ajuda, la qual serà atorgada si hi concorren les condicions que estableix aquest Decret.  
Article 6é. Import global de les subvencions  
L?import total de les subvencions regulades per aquest Decret estarà condicionat al crèdit que, per a aquesta finalitat, es consigne en el Pressupost de la Generalitat Valenciana. En tot cas, la subvenció a cada publicació s'atorgarà sense cap discriminació.  
Article 7é. Càlcul de les subvencions  
Les subvencions consistiran en abonar a les empreses per cada publicació un mòdul en pessetes segons el nombre de exemplars difosos durant l'any anterior al de la presentació de la sol·licitud. La quantia dels mòduls serà fixada anualment en la Resolució referida en l'article 5.  
Article 8è. Inspecció  
La Direcció General de Mitjans de Comunicació Social podrà comprovar en qualsevol moment les dades declarades pels sol·licitants. En el cas que es comprove la falsedat de car d'aquestes dades, el sol·licitant perdrà el dret a la subvenció sense perjudici de les altres responsabilitats que s'hi escaiguen  
CAPITOL II  
Criteris objectius per a l'atorgament   
de cada tipus de subvenció  
II-1 Subvencions a les publicacions de periodicitat mínim setmanal  
Article 9é  
Podran acollir-se a aquesta subvenció les publicacions periòdiques que reunesquen les següents condicions:  
a) Que estiguen escrites íntegrament en valencià.  
b) De periodicitat mínima setmanal.  
c) Que tinguen un mínim de 24 pàgines.  
d) Que tinguen difusió a tot el territori de la Comunitat Valenciana.  
e) Que tinguen un contingut d'informació i interés generals.  
II- 2 Subvenciones a las publicaciones de periodicidad superior a la semanal  
Article 10é  
Podran acollir-se a aquesta subvenció les publicacions periòdiques que reunesquen les següents condicions:  
a) Que estiguen escrites almenys en un 50 per cent, en valencià.  
b) Que tinguen àmbit almenys comarcal.  
DISPOSICIONS TRANSITORIES  
Primera  
Amb vigència exclusiva durant l'any 1989, per a les publicacions difoses durant l'any 1988 que desitgen acollir-se a les subvencions referides a l'article 9è., el mòdul aplicable ser el que estableix l'escala acumulativa següent:  
25 PTA per exemplar els primers 100.000   
20 PTA per exemplar del 100.001 al 150.000   
10 PTA per exemplar del 150.001 al 200.000   
5 PTA per exemplar del 200.001 en avant.  
Segona  
Exclusivament per a l'any 1989, les sol·licituds de subvencions referides a l?article 9é. podran presentar-se dins del te mini d'un mes comptador a partir de la publicació d'aquest Decret en el Diari Oficial de la Generalitat Valenciana.  
DISPOSICIONS FINALS  
Primera  
El Director General de Mitjans de Comunicació Social dictarà les Resolucions necessàries per a l'aplicació del aquest Decret.  
Segona  
Aquest Decret entrarà em vigor l?endemà de la publicació en el Diari Oficial de la Generalitat Valenciana.  
DISPOSICIO DEROGATORIA  
Queda derogat el Decret 39/1986, de 12 de desembre, del, President de la Generalitat Valenciana, pel qual es regula la concessió d'ajudes a les empreses periodístiques radicades a la Comunitat Valenciana, editores de publicacions periòdiques no diàries.  
València, a 28 de juliol de 1989.  
El President de la Generalitat,   
JOAN LERMA I BLASCO


Còpia Permalink ELI